Franca Gviano: la Kalina popolo luktas kontraŭ instalado de elektro-centralo apud vilaĝo
#000001
Kontraŭ giganta elektro-centralo en Gviano, kiu detruos hektarojn da arbaro, la Kalina popolo kreis unuan « memstaran defendindan zonon ». Laŭ ties reprezentantoj, tio estas « demando de pluvivado ».
#000003
En Prospérité, malgranda vilaĝo en franca Gviano, la Kalina popolo, unu el la ses indiĝenaj popoloj de Gviano, ekrezistas kontraŭ giganta projekto de elektro-centralo, kiu planas instaliĝi malpli ol du kilometroj de ilia vilaĝo. Delegacio ĉeestis Parizon ĉi-semajne por liveri sian mesaĝon ĝis la plej alta nivelo de la Ŝtato.
#000004
Pasintan 24an de oktobro, la ĝendarmoj eniris frumatene en la vilaĝon Prospérité por aresti ilian tradician ĉefon Roland Sjabeur.
#000005
Tio estas senprecedenca en Gviano, eksplikas la deputito Jean-Victor Castor: « Unuafoje en la historio de la tradiciaj ĉefoj, prefekto eniras en vilaĝon, arestas "Jopoton" (surloka nomo de la tradicia ĉefo). Ruĝa linio estis transpasita. Hodiaŭ, intertraktado ne plu eblas. »
#000006
Tamen, Roland Sjabeur kaj la kalina popolo ne kontraŭas la projekton mem. Tiu hibrida centralo ambicias provizi ĝis 10 000 hejmoj danke al sunpaneloj kaj tute nova sistemo de stokado de energio per hidrogeno. Tio, kion ili konkrete deziras: « El konkreta vidpunkto, ni tutsimple deziras trankvilon en nia vilaĝo. La projekto estu translokita aliloken. »
#000007
Kial malpli ol du kilometrojn for de la vilaĝo ?
#000008
Kial instali tiun centralon je malpli ol 2 kilometroj de la vilaĝo, kaj tio sen ia ajn interdiskutado, dum Gviano mezuras pli ol 83 000 km2 ? La kalinoj kaj lia kutima ĉefo venis starigi tiun demandon en Parizo, dum surloke la mobilizado daŭras.
#000009
Franca Gviano: nova projekto de orminejo endanĝerigas la biodiversecon, laŭ la NeRegistaraj Organizaĵoj
#000010
Aŭstralio: la historia venko de aborigena klano kontraŭ gasprojekto maltrankviligas la industriistojn
#000012
La industria grupo Santos devos rezigni sian foradon, kiu devis okazi cent kilometrojn for de la marbordoj.
#000013
La aŭstralia tribunalo juĝis, ke antaŭ ol komenci ekspluatadon, akordo de la proprietuloj de la klano Munupi estis bezonata. Tiu decido estas senprecedenca.
#000014
Tagon post la malfermo de la COP 15, la pintkunveno de Unuiĝintaj Nacioj pri biodiverseco, merkredon 7an de decembro en Montrealo, la aŭstralia justico unuafoje pravigis aborigenan komunumon konsiderante, ke ĝia teritorio estas minacita.
#000015
La klano Munupi, kiu vivas sur la insuloj Tiwi, ĉe la norda pinto de Aŭstralio, akiris venkon ĉe la federala kortumo de Melburno fronte al giganto pri energio, la grupo Santos, kiu projektis ekspluatadi gasforadon cent kilometrojn for de iliaj marbordoj. La aŭstralia tribunalo juĝis, ke antaŭ ol komenci ekspluatadon de iliaj resursoj, akordo de la proprietuloj de la klano Munupi estis bezonata.
#000016
La maro, ekonomia kaj kultura resurso
#000017
La novaĵo estis ricevita en tiuj insuloj kun multe da ĝojo.
#000018
« Ni estas tre fieraj. Dum 230 jaroj, nia registaro tute ignoris la tradiciajn proprietulojn, kaj ĉiam agadis laŭ sia volo ne petante de ni permeson, eksplikas Antonia Burke, kiu reprezentas la klanon Munupi. Akiro de venko ĉe la tribunalo, bazita sur la registaraj leĝoj, estas do grandega venko, kiu donas al ni esperon. »
#000019
Tio estis grava batalo por la loĝantoj de tiuj insuloj, ĉar por ili la maro estas ne nur fonto de nutraĵoj, ili ankaŭ havas kun ĝi spiritan rilaton, rakontas Antonia Burke: « En la aborigena kulturo, la homoj estas en harmonio kun la naturo. »
#000020
« Ni havas dancojn, ceremoniojn, kantojn, kiuj ritmas nian ĉiutagaĵon. Kaj ĉiuj ĉi dancoj kaj kantoj estas ligitaj kun la maro, kaj al ĉio, kio troviĝas en ĝi. » - Antonia Burke, porparolanto de la klano Munupi.
#000021
La entrepreno Santos, siaflanke, planas peton de nova ekspluatpermesilo, sed la Munupi estas decidemaj batali ĝis la fino kontraŭ tiu projekto.
#000022
Decido, kiu devigas kaj maltrankviligas la industriistojn
#000023
Tiu justica senprecedenca decido ĉiaokaze faros jurisprudencon por ĉiuj ekstermarbordaj petrol- kaj gas- projektoj en Aŭstralio, kaj malhelpos la aŭtoritatojn provizi ekspluatpermesilojn al la industriistoj.
#000024
« Tiu decido starigas tre klaran normon koncerne la konsultadon de la tradiciaj proprietuloj, asertas Alina Leikin, la advokatino de la klano Minupi. De nun la gas-kompanioj ne plu povos ekskludi ilin el la konsulta proceduro. »
#000025
La venko de la Munupi do maltrankviligas la gigantojn de la energia sektoro. Precipe, la grupo Woodside, kiu defendas grandegan gas-projekton nord-okcidente de Aŭstralio.
#000026
Tiu projekto kaŭzas viglajn kritikojn, ĉar okaze de ĝia efektivigo, ĝi ellasus dum sia ekspluata daŭro pli ol miliardon da tunoj da CO2. Tio reprezentus ekvivalenton de 20 000 ĉirkaŭteraj flugoj ĉiutage dum 25 jaroj.
#000027
Aŭstralio monkompensos la aborigenojn de la « ŝtelitaj generacioj »
#000028
Peruo: indiĝenoj fronte al usonaj bankoj por alarmi pri la nafto-ekspluatado
#000029
Ĉi-semajne, indiĝenaj gvidantoj vojaĝis de la perua Amazonio ĝis Usono, kun celo malpersvadi la investistojn financadi la peruan petrolkompanion Petroperu.
#000030
Tiu semajno estas ŝarĝita por la kvar indiĝenaj gvidantoj: kunsidoj en Novjorko okazos kun la bankoj JP Morgan, Citi Bank kaj Goldman Sachs. La investfonduso Vanguard siaflanke rifuzis partopreni la kunsidon.
#000031
Nelton Yankur reprezentas la popolon Aŝuar, komunumo de perua Amazonio damaĝita de antaŭ 40 jaroj, li diras, de la nafto-eksluatado.
#000032
« Petroperu, kaj ankaŭ la entrepreno Talisman havas negativan bilancon. La akvo de la riverego, niaj akvofontoj ne plu estas trinkeblaj. Ili estas tute venenitaj. Kaj la problemo ne ankoraŭ estas solvita », li eksplikas.
#000033
De kelkaj monatoj, la ŝtata grupo Petroperu provas relanĉi esploron kaj boradon, inkluzive en Amazonio. Tiu investo necesigas pli ol miliardon kaj duonon da dolaroj.
#000034
La indiĝenaj gvidantoj deziras malhelpi tiun relanĉon de la aktivecoj. « Ni volas, ke la mondaj bankoj, kiuj financas Petroperu, ĉesigu investi. Ni, popolo Aŝuar, ankaŭ la popolo Wampis kaj aliaj popoloj, neniam permesos nafto-ekspluatadon sur niaj teroj », asertis Nelton Yankur.
#000035
La indiĝenaj popoloj denuncas ankaŭ petrolan likadon, kiu okazis pasintan septembron. 2 500 bareloj estis elverŝitaj sur iliajn terojn. Tia katastrofo jam okazis en 2014.
#000036
La kompanio Petroperu elvokas siaflanke, intencajn kaj regulajn damaĝojn de la oleodukto Norperuano de la ŝtata entrepreno, unu el la plej grandaj konstruaĵoj de la lando, konstruita kvar jardekojn antaŭen por transporti petrolon de la amazonia regiono ĝis la marbordo laŭlonge de 800 kilometroj.
#000037
Peruo deklaras median urĝecon por mildigi la konsekvencojn de la naftoverŝo
#000038
Peruo : sinsekvaj naftoverŝoj minacas la amazonan arbaron
#000039
Amazonio : la franca-brita petrolisto Perenco multobligas siajn naftoputojn
#000040
Kiu estas Farwiza Farhan, figuro de la lukto kontraŭ la senarbarigo en Indonezio ?
#000041
La primatologino Jane Goodall faras ŝian portreton en la usona semajna revuo Times: Farwiza Farhan, la indonezianino, kiu akiris monpunon de 26 milionoj da dolaroj kontraŭ giganto de palmoleo, do estas nomata plej influhava famulo de la jaro, fare de Times, en la fako « engaĝiĝo ».
#000042
Tiu honora titolo aldoniĝas al la premio Pritzker Innovators 2021, kiun ŝi ricevis komence de la jaro, kaj la premio National Geographic 2022, kio faras de ŝi referencon pri lukto kontraŭ la senarbarigo.
#000043
Farwiza Farhan loĝas en la insulo Sumatro, la tria plej granda tropika arbaro en la mondo, kiu malvastiĝas jaron post jaro, viktimo de la produktantoj de palmoleo.
#000044
Sciindas, ke sen arboj, akvo kaj bestoj malaperas, la tero mortiĝas kaj kune kun ili la surlokaj loĝantoj, unuaflanke la virinoj, devigataj iri pli kaj pli malproksimen por trovi akvon.
#000045
Tiu ciklo de malriĉeco instigis Farwiza Farhan krei sian asocion "Haka", por jure helpi la arbaron de Leuser en la provinco Aĉeo, lasta loko en la mondo, kie kunvivas tigroj, rinoceroj, orangutangoj, elefantoj kaj homoj.
#000046
Monpuno ĝis 26 milionoj da dolaroj kontraŭ giganto de palmoleo
#000047
Por pli bone defendi tiun ekosistemon, ŝi unue kunigis la reprezentantojn de la vilaĝo, la virojn, kaj konvinkis ilin, ke ili estos pli fortikaj inkludante la alian duonon de la loĝantaro, la virinojn, subtilajn scipovintinoj de la arbaro, sed tradicie forapartigitajn. Ŝi poste kreis la unuan grupon de virinoj gardistinoj, por fari patroladon, lokalizi la ŝtelĉasistojn, kartografii la kontraŭleĝajn dehakojn.
#000048
La pruvoj estis kompilitaj, plendo estis deponitaj kontraŭ "PT Kallista", giganto de la palmoleo, kaj la justico tranĉis: monpuno de 26 milionoj da dolaroj pro kontraŭleĝaj dehakoj.
#000049
Tio okazis antaŭ ses jaroj kaj certe estis grava venko, sed Farwiza Farhan volas pli, ŝi deziras agadi pli frue, antaŭ la senarbarigo, antaŭ la neriparebleco.
#000050
Ŝi do laboras do valorigi tiun arbaron, montri, ke tio estas pli profitebla ol fari profitojn en mallonga tempo. Ŝi ankaŭ memorigas al tiuj, kiuj pene pripensas por ripari niajn emisiojn de CO2, ke pinta teknologio por kapti karbonon kaj eltiri ĝin el atmosfero jam ekzistas: ĝi nomiĝas arbo kaj tre bone funkcias de antaŭ 400 milionoj da jaroj.
#000051
Indonezio: malkovro de nova specio de orangutango
#000052
Sumatro : protektita arbaro baldaŭ vendita al mina firmao ?
#000053
Irano : multaj manifestacioj kontraŭ la manko de trinkebla akvo okazas en pluraj urboj de la lando
#000054
Tiujn lastajn tagojn, manifestacioj kontraŭ manko de trinkebla akvo multobliĝas en pluraj urboj okcidente de Irano pro la senprecedenca sekeco, kiu frapas la landon.
#000055
Ĉio komenciĝis pasintan 16an de aŭgusto en la urbo Ŝahrekordo. Post pluraj tagoj de manko je trinkebla akvo, la loĝantoj surstratiĝas por protesti.
#000056
« Morton al la nekompetentaj respondeculoj », kriis la manifestaciantoj. Fine, la aŭtoritatoj sukcesis instali kanalizon por venigi akvon ĝis la urbo.
#000057
Sed la situacio estas eĉ pli grava en la urbo Hamadano, historia ĉefurbo de Irano, kiu de pluraj tagoj spertas manifestaciojn kontraŭ la manko de akvo. Hamadono, kie loĝas pli ol 500 000 personoj, kaj ties regiono estas centro de la agrikultura produkto. La ĉefa baraĵo de la regiono estas tute seka.
#000058
La borado de centoj da profundaj kontraŭleĝaj putoj en la regiono, kaj la intensa uzado de akvo sekigis fine la subgrundajn akvotavolojn.
#000059
La lokaj aŭtoritatoj decidis devigi la agrikulturistojn provizi 25% el la akvo de siaj putoj por garantii trinkeblan akvon al la urbo.
#000060
En la regiono Urmio, iom pli norde de la lando, la situacio estas same. Ankaŭ ĉi tie, la borado de centoj da profundaj putoj preskaŭ tute sekigis la lagon Urmia, la plej grandan salitan lagon de la lando.
#000061
De pluraj jaroj, inundoj kaj sekeco instigis parton de la loĝantaro sude de Irano, interalie en la provinco Sistano kaj Baluĉistano, migradi al la nordo. La sekeco, kiu frapas nun la landon ŝajne pligravigis la situacion.
#000062
Irano: opoziciantoj al la senakvigo de la lago Urmia estis arestitaj de la aŭtoritatoj
#000063
Irano : Senakvigo de rivero : la polico patrolas en Isfahano post kolizioj
#000064
Klimato : Sirio kaj Irako estas grave tuŝitaj de drasta sekeco
#000065
Meksiko: projekto de trajno majaa por disvolvi la turismon maltrankviligas la loĝantojn
#000066
Meksiko anoncis, ke ĝi volas konstrui trajnon Majaa, kiu intencas interrilatigi la Ŝtatojn Ĉiapaso, Tabasko, Kampeĉo, Jukatanio kaj Quintana Roo laŭlonge de 1 500 kilometroj. Per tia projekto, la lando esperas disvolvi pli la turismon en tiuj regionoj.
#000067
Perceptita kiel minaco kontraŭ la subteraj riveroj kaj la sovaĝa faŭno, la projekto de konstruado de trajno majaa por plifortigi la turismon de kelkaj regionoj de Meksiko estas malbone rigardata de certaj loĝantoj kaj aktivuloj. Ili denuncas interalie ĝian efikon kontraŭ la medio, kaj la neinversigeblajn damaĝojn, kiujn ĝi povus kaŭzi al la natura kaj kultura heredaĵoj de la lando. La trajno majaa estas tamen supozita malfermi serion da komercaj kaj sociaj oportunaĵoj, profitaj por la loĝantoj kaj lokaj entreprenoj.
#000068
Tiu tuta areo estas ekosistemo ekstreme delikata »
#000069
Por kontraŭi tiun projekton de konstruaĵo, grupo de aktivuloj antaŭnelonge petis de UNESKO, ke ĝi haltigu la laborojn.
#000070
« Ni opozicias nek al la prezidento, nek al la projekto de trajno en si mem. Sed ni ne volas, ke tio ne okazu ĉi tie, ĉar tiu ekosistemo estas tre delikata ».
#000071
De disfalo de rokvandoj ĝis infektado de la akvo, pluraj kialoj plifortigas la malemon de la lokanoj koncerne tiun projekton.
#000072
« Tio ege maltrankviligas nin, ĉar tiu regiono vivtenas sin per turismo, kaj turismo ne ekzistas sen ekologio, sen la travidebla turkisblua maro, sen la plaĝoj de blanka sablo, sen la cenotoj, sen la majaa kulturo. La majaoj adoris tiujn grotojn, ili estis iliaj sakralaj lokoj, iliaj temploj. »
#000073
Madagaskaro : medidefendanto estis murdita de vilaĝanoj implikitaj en lignoŝakrado
#000074
Henri Rakotoarisoa, 70-jara, estis sovaĝe mortigita la 1an de junio 2022 apud la komunumo Moramanga, oriente de la Granda insulo.
#000075
La madagaskara aktivulo pri mediprotektado Henri Rakotoarisoa estis ĝismorte frapita la 1an de junio 2022 fare de ĉirkaŭ kvardek vilaĝanoj, kiuj vivtenas sin per lignoŝakrado oriente de la Granda insulo.
#000076
Protektado de la praa arbaro
#000077
Kiel protektanto de la loka komunumo Mialo, Henri Rakotoarisoa 70-jara, denuncas de du jaroj la dehakadon de altvalora ligno sur parcelo de praa arbaro. Tiu medidefendanto estis konata pro lia lukto por protektado de la arbaro kaj biodiverseco. La alertisto ŝajne estis sovaĝe mortigita, dum li venis diskuti kun la vilaĝanoj de la komunumo, kiuj estas pagitaj por ekspluati kontraŭleĝe la arbaron.
#000078
Prenante sur sin ilian agon, tridek sep personoj prezentiĝis kelkajn horojn poste ĉe la surloka ĝendarmejo.
#000079
Rigardita kiel ĝenanto, Henri Rakotoarisoa havis malfacilajn rilatojn kun la vilaĝanoj de Andramasina, kiuj vivtenas sin per lokaj arbaraj resursoj.
#000080
Des pli ke la defendanto de tiu arbaro, kiu akceptas grandan naturan rezervejon, petis ĝian enlistigon kiel protektataj areoj.
#000081
Tagon antaŭ lia murdo, ĝenerala asembleo de lia asocio okazis por prepari la viziton de agentoj de la ministrejo.
#000082
« Tiuj agentoj devis helpi nin ĉirkaŭlimigi la parcelojn. La ŝakristoj ne aprezis tion », laŭ Laure Verneau, korespondantino de la franca radio RFI.
#000083
La madagaskaraj ekologiaj aktivuloj estas regule timigitaj de la ŝakristoj, kun verŝajna kompliceco en la plej alta nivelo de la Ŝtato por organizi la ekspluatadon de tiuj altvaloraj lignoj.
#000084
Se la krimoj kontraŭ la medio ofte profitas pri nepuniteco, tia murdo estas senprecedenca en la ĵusa historio de la Granda insulo.
#000085
Madagaskaro: alarma raporto pri la rabado de la naturaj resursoj
#000086
En 2020, nova rekordo de murdoj kontraŭ medidefendantoj
#000087
Meksiko : indiĝena komunumo akiras nuligon de giganta projekto de ventoturbinoj de EDF
#000088
La 2an de junio, la Meksika federala komisiono de elektro nuligis la kontrakton pri liverado de elektro de la meksika filio de la franca giganta entrepreno EDF.
#000089
Tio temas fakte pri nuligo de la konstruado de la ventoparko de Gunaa Sicaru. Tio estas venko por la zapoteka komunumo de Union Hidalgo post kvin jaroj de leĝa batalo.
#000090
Danke al ĝiaj proceduroj ĉe la tribunaloj de Francio kaj Meksiko, Union Hidalgo fariĝas la unua indiĝena komunumo, kiu sukcesas venki kontraŭ multnacia entrepreno: tio estas historia venko laŭ Juan Antonio Lopez, aktivulo ĉe la NeRegistara Organizaĵo ProDESC, kiu apogis la opoziciantojn en la leĝa kampo kontraŭ tiu projekto de ventoparko Gunaa Sicaru. Tiu ĉi estintus la plej vasta ventoparko kun 4 400 hektaroj kaj 115 ventoturbinoj.
#000091
« Union Hidalgo kreis precedencon, kaj malfermas la vojon al aliaj komunumoj, kiuj povos daŭre defendi sian teritorion », li eksplikas.
#000092
27 ventoparkoj en la regiono kaj la nombro de birdoj malkreskas
#000093
La istmo de Tehuantepec estas tre venta areo en Meksiko, kaj delonge logas la fremdajn energiajn kompaniojn.
#000094
La malgranda regiono enkalkulas jam 27 ventoparkojn, bedaŭras Pedro Matos, loĝanto de Union Hidalgo : « Ni vivas tie tagon post tago kaj suferas la konsekvencojn. Kiam mi preterpasas laŭlonge de la parko mi konstatas, ke la nombro de birdoj malkreskas. Necesas fari pliajn esplorojn, regionan studaĵon pri la efiko al medio. »
#000095
La opoziciantoj al la projekto de EDF denuncis la foreston de interkonsento kun la surloka loĝantaro. La projekto intensigis la teritoriajn konfliktojn, kio damaĝas la pacon en la regiono, mencias la aktivulo Guadalupe Ramirez : « Plej gravas estas la komunuma divido, kiun ni spertas nuntempe. Ni postulas de la aŭtoritatoj, ke ili garantiu la sekurecon de niaj familioj, ĉar ni estas minacitaj. »
#000096
« Union Hidalgo kreis precedencon, kaj malfermas la vojon al aliaj komunumoj, kiuj povos daŭre defendi sian teritorion », li eksplikas.
#000097
Naturmedio : en Pollando, la arbaro povus nuligi la projekton de kontraŭ-migranta muro
#000098
Muro 180 kilometrojn longa, laŭlonge de la landlimo kun Belorusio, kies konstruado jam komenciĝis, trapasos la praarbaron de Białowieża. Tamen la Eŭropa Komisiono kontraŭas tiun projekton nome de la protekto de biodiverseco.
#000099
Ĉu la medidefendantoj sukcesos akiri malsukceson de la projekto de kontraŭ-migranta muro en Pollando ĉe la landlimo kun Belorusio ? La komisiono pri medio de Eŭropa Unio ĉiaokaze petis ĉi-semajne garantiojn de la pola registaro koncerne tiun muron, kiu planas trapasi arbaron enlistigitan en la tutmonda heredaĵo de Unesko. Dum la konstruado jam komenciĝis, EU povus uzi tiun argumenton de protekto de la biodiverseco por bloki la projekton.
#000100
Arbaro proksime de natura stato
#000101
La arbaro de Białowieża – situanta ĉe la landlimo inter Pollando kaj Belorusio – estas nun malfacile alirebla. Tamen, sekvi la progreson de la konstruado eblas, danke al bildoj fotitaj de aktivuloj. Tiuj bildoj montras muron faritan el ferplakoj kvin metrojn altaj, starantaj en la grundo de tiu arbaro de pinoj kaj betuloj. Białowieża estas escepta praarbaro en Eŭropo, asertas Laurent Simon, emerita profesoro ĉe la universitato Parizo 1 Panthéon Sorbonne.
#000102
« Tiu arbaro staras proksime de natura stato kiel estus arbaroj, se la homoj neniam intervenus. Aliloke en Eŭropo, la arbaroj estas uzataj, ekspluatataj, malfortigitaj. Ĉi tie, la arbaro estas plene escepta el vidpunkto de ĝia flaŭro kaj faŭno. »
#000103
« Ĉi tie vivas samtempe grandaj predantoj, lupoj, linkoj, grandaj herbovoritaj, la lastaj grandaj bizonoj de Eŭropo, kiuj ĉie aliloke malaperis »
#000104
La projekto de kontraŭ-migranta muro, 180 kilometrojn longa, perturbas tiun ekosistemon. La parlamento definitive aprobis ĝian konstruadon en oktobro 2021 post somero markita per la alveno de miloj da personoj, kiuj fuĝis Mezorienton kaj Afrikon ĉe la landlimo inter Pollando kaj Belorusio.
#000105
Pollando jam estis kondamnita pro siaj dehakoj
#000106
Preskaŭ 1 800 sciencistoj esprimis opozicion, kiel Maude Lelièvre, prezidentino de la "Franca komitato de la Internacia Unuiĝo por konservado de la Naturo", kiu atribuis la statuson de rezervejo al la arbaro de Białowieża : « Ni spertos gravajn damaĝojn pro senarbarigo, sed ankaŭ koncerne rompiĝon de ekologia kontinueco. Se estonte ni havas landlimon, barilon kiu malhelpas la speciojn moviĝi, ni do spertos malfacilaĵojn por la migrado de la specioj kaj rektaj konsekvencoj.»
#000107
La arbaro de Białowieża, situante en nacia parko, estas enlistigita kaj protektata laŭ pluraj motivoj. Unesko enlistigis ĝin en sia tutmonda heredaĵo en 1979 kaj klasifikis ĝin ankaŭ kiel rezervejon de biosfero en 1976. Nome de tiu statuso, la "Media komisiono de Eŭropa Unio" petis garantiojn de Pollando cele al haltigo de la konstruado. Tiu demarŝo okazas malfrue, sed povus utili kiel levilo por kondamnigi la polajn aŭtoritatojn kaj akiri malkonstruadon de la muro. Jam en 2018, Varsovio estis kondamnita de la "Kortumo de Eŭropaj Komunumoj" pro dehako en tiu praarbaro.
#000108
Pollando komencas la konstruadon de muro ĉe la belorusia landlimo
#000109
Protektado de la medio : en Brazilo, la voĉoj de la indiĝenaj popoloj trovis eĥon ĉe la eks-prezidento Lula
#000112
La indiĝenaj popoloj de Amazonio, en Brazilo, gajnis mardon 12an de aprilo gravan subtenon en sia lukto kontraŭ pluraj leĝprojektoj, kiuj minacas siajn teritoriojn. Efektive, la eks-prezidento Lula, kandidato ĉe la prezidenta baloto de 2023, ĝis nun estas granda favorato de la baloto, kiu okazos venontan oktobron.
#000114
Li fakte venis en la tendumejon, kiun preskaŭ 8 000 Indiĝenoj starigis en Braziljo, por kontraŭi specifan leĝprojekton, kiu celas permesi la ekspluatadon de iliaj naturaj resursoj : ercoj, nafto aŭ gaso.
#000115
La indiĝenaj popoloj kontraŭas ĝin vigle, ĉar ili jam konas la damaĝojn de la kontraŭleĝaj orlavadoj en Amazonio.
#000116
La ĉeesto de la eks-prezidento estis do granda venko por ili, ĉar li ne nur agnoskis, ke lia registaro faris erarojn, aparte koncerne la baraĵon Belo Monte en Amazonio, li ankaŭ prenis firmajn engaĝiĝojn, se li regas denove en 2023.
#000117
« Certe estas, ke la registaro de la Laborista Partio ne faris ĉion eblan, kaj preskaŭ ĉio, kion ni faris estis malmuntinta. Ni ne volas invadon de la indiĝenaj teroj, deklaris la eks-prezidento ».
#000118
« Prizorgu la arbaron estas devigo de la brazila Ŝtato. »
#000119
« Mi volas anonci al vi, ke vi partoprenos la ellaboradon de la programo de mia registaro », li aldonis. La indiĝenaj popoloj ne ricevis tian apogon de antaŭlonge. La atakoj, kiujn ili suferas, nuligis ĉiujn akiritajn rajtojn, kiuj estis garantiataj de la Konstitucio.
#000120
Lula promesas nuligi ĉiujn dekretojn de Bolsonaro
#000121
Lula promesis nuligi ĉiujn dekretojn de Bolsonaro kontraŭ ili. Kaj iu el la kunordigantoj de la asocio de la indiĝenaj popoloj en Brazilo, Alberto Terena petis, ke li subskribu tiujn engaĝiĝojn.
#000122
Li agnoskas, ke la dialogo kun Lula estas tute malsama ol tiu, kiu ekzistas kun la aktuala prezidento.
#000123
« Lula devenas de partio, kiu turniĝas al la malplimulto. Ni do konservas tiun esperon kaj en niaj paroladoj, ni komprenigas al li, ke ni aprezas la laboron plenumintan de li, sed ke multo restas por fari, deklaras Alberto Terena. Eĉ se li ne faris tion, kion ni deziras, li tamen ne traktis nin el malvirta maniero, kiel faris Bolsonaro »
#000124
Restas elekti Lula-n. Estas certe ke nun, li gajnis la voĉdonojn de la Indiĝenoj, kaj de tiuj, kiuj maltrankviliĝas pro ekologio en Brazilo.
#000125
Brazilo : naŭ gigantaj minaj kompanioj celas la indiĝenajn terojn
#000126
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000127
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000129
Voir le profil de neniammilitointerni sur le portail Overblog
#000130